ร้านอากาเว่เป็นร้านอาหารจีนไหหลำที่เป็นสาขาแยกมาจากร้านฟูมุ่ยกี่ ซึ่งเป็นร้านเก่าแก่และมีชื่อเสียงย่านสุรวงศ์มาหลายสิบปี เป็นที่รู้จักและนิยมของคนรุ่นเก่าเป็นอย่างดี ทั้งเมนูอาหารและการจัดร้าน แทบจะถอดแบบกันมาเลย โดยหลักๆแล้วจะเป็นอาหารจีนไหหลำแต่แฝงสไตล์ยุโรปอยู่นิดๆ ทำให้หน้าตาค่อนข้างหน้าทานทีเดียว ในส่วนของรสชาตินั้นจะเป็นแบบจีนไหหลำแท้ๆ ตือรสชาติไม่ค่อยเข้มข้นนัก จะออกค่อนข้างมัน เพราะเกือบทุกเมนูจะมีเนยเป็นส่วนประกอบ ถ้าชอบอาหารจีนแท้ก็บอกได้เลยว่าที่นีคือสุดยอดทีเดียว เรียกว่าสั่งำด้เลยทุกรายการ อร่อยไม่ง้อสื่อทีเดียว โดยเฉพาะ สตูลิ้นวัว ซี่โครงหมูอบถั่วลันเตา ปูจ๋า และอีกหลายอย่าง เมนูก็หลากหลาย เรียกว่าสั่งมื้อละสามอย่างไม่ซ้ำกัน ก็น่าจะทานได้เป็นสิบมื้อเลยทีเดียว ในส่วนของตัวร้านก็จัดแบบย้อนยุค พื้นที่ร้านค่อนข้างใหญ่และสะอาด ห้องน้ำเป็นสัดส่วนและสะอาด เป็นร้านหนึ่งที่ควรมาทดลองสักครั้งหากมีโอกาส